חינוך מכליל

חינוך מכליל הוא גישה חינוכית-מערכתית השואפת להתאים את מערכת החינוך לשונות הרבה בין לומדים, ולהבטיח שכל תלמיד ותלמידה ללא תלות ברקע חברתי, תרבותי, בריאותי או לימודי, יוכלו להשתלב להתקדם ולהצליח במסגרת בית ספרית אחת. גישה זו מתבססת על עולם תאורטי רחב אשר כולל מחקר בתחומי הפילוסופיה, סוציולוגיה, חינוך דמוקרטי, שוויון בחינוך וInclusive education, אך מבקשת לייצר מענה עמוק יותר לצרכים רגשיים, חברתיים, לימודיים ותרבותיים של כלל התלמידים בתוך מערכת אחת משותפת.

 היסטוריה 
חינוך מכליל התפתח מתוך הבנה שהמערכת החינוכית המסורתית נוטה לעיתים להפעיל מנגנוני הדרה גלויים או סמויים כלפי תלמידים המתקשים להתאים את עצמם לנורמות המקובלות. מקורות ההשראה המרכזיים כוללים את יוזמות אונסק"ו לקידום הכלהUNESCO (2009). Policy Guidelines on Inclusion in Education. https://unesdoc.unesco.org/ark:/48223/pf0000177849UNESCO (2020). Global Education Monitoring Report: Inclusion and education – All means all. https://en.unesco.org/gem-report/report/2020/inclusion, את עבודותיהם של חוקרים כגון מיכל ראזר, מל איינסקו, שלמה סוסמןRazer, M. & Friedman, V.J. (2019). Building “restorative relationships”. In: SAGE Handbook on Inclusion and Diversity in Education.Ainscow, M. (2020). Inclusion and equity: the big challenge for education systems. https://edpsy.org.uk/blog/2020/inclusion-and-equity-the-big-challenge-for-education-systems/, ואת מסקנות OECD בדבר תרומת מדיניות מכלילה להצלחת כלל התלמידיםOECD (2023). Equity and Inclusion in Education: Finding Strength through Diversity. https://doi.org/10.1787/e9072e21-enOECD (2013). Equity and Quality in Education: Supporting Disadvantaged Students and Schools. https://www.oecd.org/education/school/50293148.pdf.

בישראל החלו בתי ספר מעטים לאמץ את הגישה המכלילה בראשית שנות ה-2000, תחילה בשוליים של החינוך האלטרנטיבי ובהמשך גם במסגרות ממלכתיות. פרסומים אקדמיים כגון אי של אפשר וסמכות ורכות (ראזר, 2018) סייעו להמשגת המונח ולהטמעתו כשפה פדגוגיתראזר, מיכל (2018). סמכות ורכות. מכון מופ"ת.זורדה, א' ואח' (2021). אי של אפשר – כתב עת מניתוק לשילוב..

 עקרונות מרכזיים 
 אחריות מערכתית לרווחה נפשית ולשייכות: הכרה בכך שתלמידים זקוקים לתחושת ביטחון, קשר והכרה כדי ללמוד. רווחת התלמיד איננה תנאי חיצוני ללמידה אלא חלק אינהרנטי ממנהShaeffer, S. (2019). Inclusive education: A prerequisite for equity and social justice. Asia Pacific Education Review, 20(2), 181–192..
 פירוק פרקטיקות מדירות והפחתת הסללה: החינוך המכליל מבקש לבטל או לצמצם מבנים מפרידים כמו הקבצות, כיתות נפרדות והשעיות, אשר משמרים הדרה ומעמיקים פעריםSwirski, S. & Dagan-Buzaglo, N. (2011). Education reform: Making education work for all children. תל אביב: מרכז אדווה..
 קשר אישי בין תלמיד למבוגר משמעותי: טיפוח מערכות יחסים של אמון והכלה, לרוב באמצעות שיחה אישית מתמשכת עם דמות קבועה בבית הספרRazer et al. (2013). הכלה והישגים בחינוך – יעדים סותרים או משלימים? דברים, 6, עמ' 11–28..
 התאמה פדגוגית לרבגוניות תלמידים: פיתוח דרכי הוראה מגוונות, המאפשרות נגישות, בחירה וגמישות.

 יישומים פדגוגיים מרכזיים 
במסגרות חינוך הפועלות על פי עקרונות החינוך המכליל, מזוהות מספר פרקטיקות חינוכיות מרכזיות שמטרתן לקדם השתתפות מלאה, תחושת שייכות וצמצום הדרה:

 שיחה מחברת – שיח מובנה ומתמשך בין מורה לתלמיד, המיועד לבניית אמון וקשר אישי משמעותי.
 גבולות אמפתיים – יצירת מסגרת חינוכית ברורה תוך הפגנת רגישות לקשיים הרגשיים של התלמידים, ללא שימוש בפרקטיקות ענישה מדירות.
 עבודה עם הורים – קידום שותפות מכבדת עם הורי התלמידים, תוך הכרה בידע, ברקע ובתפקיד ההורי כמשאב חינוכי.
 ריפריימינג (מסגור מחודש) – שינוי פרשנות של התנהגויות מאתגרות מצד תלמידים מתוך הקשר של הדרה חברתית, במטרה לנסח תגובות חינוכיות מותאמות יותר.

 יישום בישראל 
בין הדוגמאות הבולטות ניתן לציין את כפר הנוער אלוני יצחק ואת קיבוץ נווה איתן, שבו פועל בית החינוך גאון הירדן. בבתי ספר אלה שולבו תהליכי מחקר פעולה, פיתוח צוות, תכנון מחדש של מערכות שעות, הקצאת משאבים לרווחה רגשית, וביטול מסגרות הסללה פנימיותאי של אפשר – יישום גישת החינוך המכליל בבית החינוך גאון הירדן דרכא..  בנוסף, בבתי ספר רבים בישראל מתקיים עיסוק מתמשך בהטמעת פרקטיקות מכלילות ובפיתוח מודלים חינוכיים המותאמים לגישות של חינוך מכליל.

 אתגרים וביקורת 
יישום חינוך מכליל נתקל בקשיים מבניים, פדגוגיים ותרבותיים. בין הבולטים:
 מחסור בהכשרת מורים להוראה מותאמת רגשיתראזר, אריאלי ומיטלברג (2017). אתגר ההוראה המכלילה בעיני מורים ומנהלים. תל אביב: מכון מופ\"ת..
 התנגדות מצד בעלי תפקידים הרואים בכך איום על מצוינות.
 פערים תקציביים בין מרכז לפריפריה.
 עומס רגשי ותפקודי על הצוותים החינוכיים.

 ראו גם 
 חינוך דמוקרטי
 שוויון
 חינוך מיוחד
 צדק חברתי
 שיטת מונטסורי

הערות שוליים

קטגוריה:חינוך
קטגוריה:פדגוגיה
קטגוריה:חינוך לפי שיטה
קטגוריה:חינוך אלטרנטיבי